MF «Hjørungavåg»

MF «Hjørungavåg» (IMO-nr.: 9013098) er en norsk-registrert bil- og pendelferge som per april 2025 tilhører Vestlandske Trafikk og som skal gå i fergefart på Geirangerfjorden fra sesongstart i 2026.

Fergen ble bygget i 1990 opprinnelig som «Stavanger» for Det Stavangerske Dampskibsselskab (DSD) for fergesambandet Stavanger–Tau. Under sitt tidligere navn trafikkerte hun dette sambandet frem til 2001, da hun ble solgt til HSD (nå Norled) og omdøpt til «Bjørnefjord». Etter å ha vært brukt i ulike samband, ble hun i 2010 på nytt satt inn i trafikk i Tau-sambandet sammen med søsterfergene «Stord» og «Ullensvang», og gikk her frem til januar 2013 da hun ble flyttet til Ranavik–Skjersholmane i Sunnhordland.

I 2019 ble fergen solgt til Boreal Sjø som ga fergen navnet «Preikestolen» og trafikkerte fra 2019 sambandet Lauvvik–Oanes til Ryfylketunnelen åpnet desember 2019, og fergesambandene Stavanger–Tau og Lauvvik–Oanes ble lagt ned. Per 19. juni 2020 var MF «Preikestolen» lagt i opplag i Sandnes for prøve-kjøringer, for å starte kjøre en annen plass i fremtiden. Den 11. oktober 2020 ble «Preikestolen» satt inn i Høgsfjordsambandet.Rute 1024 Lauvvik–Oanes: MF Preikestolen går inn i ruteproduksjon Lauvik-Oanes fra i dag den 11.10.2020 . boreal.no. Besøkt 21. oktober 2020. I 2021 ble hun satt inn på fergesambandet Molde–Vestnes.

I april 2025 ble ferga solgt til Vestlandske og omdøpt til «Hjørungavåg». Selskapet skal elektrifisere fergen for nullutslippsdrift på Geirangerfjorden – som står oppført i UNESCOs verdensarvliste – og være klar for drift fra sesongstart i 2026.

 Historikk 

 MF «Stavanger» (1990–2001) 
Pendelfergen ble tegnet og designet av Multi Maritime i Førde i Sunnfjord kommune. Fergens skrog ble bygget ved Liaaen Nordfjord AS i Nordfjordeid i Stad kommune, og ble så sendt til Myklebust Mekaniske Verkstad i Gurskebotn i Sande kommune for videre utrustning som verftets byggenummer 11. Den 31. mars 1990 ble fergen døpt «Stavanger» av gudmor og politiker Solveig Nessa, kona til den norske politikeren Tore Nordtun.venstre|miniatyr|MF «Stavanger»1. april 1990 ble «Stavanger» overlevert til det norske rederiet Det Stavangerske Dampskibsselskab (DSD), byggekostnaden for fergen var 72 millioner kroner. 4. april 1990 gjennomførte «Stavanger» en presentasjonstur fra Gurskebotn i Møre og Romsdal til Tau i Rogaland. 6. april 1990 ble fergen satt inn på fergesambandet Stavanger–Tau i Høgsfjorden og gjennomførte jomfruturen sin på sambandet.

Den 29. november 1991 ble eierskapet av «Stavanger» overført til Rogaland Trafikkselskap. Verdifastsettelsen var på 57 915 300 kroner. 23. mai 1993 ble «Stavanger» utleid til Boknafjorden Ferjeselskap som satte ferga inn i sommertrafikk på fergesambandet Mortavika–Arsvågen i Boknafjorden. Hun ble tilbakelevert og satt i ordinær rutetrafikk på sambandet Stavanger–Tau den 27. august 1993. Året etter på den 24. mai 1994 ble hun igjen utleid til Boknafjorden Ferjeselskap for å gå sommerrute på sambandet Mortavika–Arsvågen. Hun ble igjen tilbakelevert den 19. august 1994 og igjen satt i ordinær rutetrafikk på sambandet Stavanger–Tau. «Stavanger» ble også utleid til Boknafjorden Ferjeselskap for sommersesongen 1999 og 2000 for betjening av sambandet Mortavika–Arsvågen.

Den 8. februar 2000 ble det inngått en avtale om overdragelse. 12. april 2000 ble drift og eierskap overført til Boknafjorden Ferjeselskap. Verdifastsettelsen var på 55 600 000 kroner. I februar 2001 ble «Stavanger» utleid til Hardanger Sunnhordlandske Dampskipsselskap (HSD) og ble satt inn på fergesambandet Halhjem–Sandvikvåg 11. februar.

 Fergen 
Ved overlevering var tonnasjen 2 871 bruttoregistertonn, 861 nettoregistertonn, og lasteevnen var 786 dødvekttonn. Hovedmaskinen er en åttesylindret totakts dieselmotor bygd av Wärtsilä-Wichmann på Rubbestadneset. Oppgitt ytelse er 3 000 bhk.

 Hendelser 

 18. september 1990: Utsatt for innbrudd.
 24. november 1995: Landberøring i Tau etter propellsvikt.
 3. desember 1999: Maskinhavari ved Lindøysundet. Assistert av lastefartøyet «Hava». Slept til Stavanger av slepefartøyet «Roxo».
 18. desember 1999: Tatt av kraftig vind og ført inn i Bekhuskaien i Stavanger. Fikk skader i spantene.
 17. desember 2000: Tatt av kraftig vind og ført inn i Bekhuskaien i Stavanger.
 5. april 2004: Grunnberøring ved Vedholmen på grunn av lavvann og fullmåne.
 7. mars 2010: Maskinstans i Hidlefjorden. Assistert til Tau fergekai av RS 127 «Ryfylke» og KV «Tor».
 5. juli 2011: Kolliderte på hurtigbåten MS «Fjorddrott» som lå ved kai i Stavanger. Fikk maskinstans.
 13. juni 2013: Eldre passasjer hardt skadet etter fall på to dekk i en trapp.
 1. januar 2019: Maskinstans og ankret opp sør av Fedje i kraftig vind.
 3. januar 2020: Sammenstøt med Lauvvik fergekai på grunn av sterk vind.

 Galleri 

 Referanser 

 Eksterne lenker 



Kategori:Bilferger
Kategori:Norske ferger
Kategori:Sjøfart i Vestland
Kategori:HSD-skip
Kategori:Norled-ferger
Kategori:Tide-skip
Kategori:Skip bygget ved Myklebust verft
Kategori:Skip fra 1990
Kategori:Artikler i sjøfart-prosjektet